איתי עקירב

איתי עקירב (נולד ב-9 במאי 1984) הוא משורר, מפיק ובמאי קולנוע ישראלי. עקירב נולד בתל אביב וגדל בהרצליה. בשנת 2008 החל עקירב ללמוד בבית הספר סם שפיגל לקולנוע וטלוויזיה וסיים את לימודיו בשנת 2013. במהלך לימודיו זכה בפרס הנתינה ע"ש אורי אמיתי. במקביל ללימודי הקולנוע למד בבית הספר לשירה הליקון וסיים בשנת 2013. משנת 2016 הוא מלמד וחונך בבית הספר סם שפיגל. בשנת 2009 זכה בפרס הצטיינות מטעם הקרן לירושלים. סרטים שהפיק וביים לאורך השנים הוצגו בפסטיבלים ובתערוכות בארץ ובעולם. סרטו כבמאי "העולם מתדפק בדלת" שהופק בתמיכת קרן גשר לקולנוע רב תרבותי זכה בפרס הבימוי בשנת 2015 בפסטיבל הסרטים הבינלאומי "Early Bird" בסופיה, בפרס הסרט הטוב ביותר בפסטיבל הסרטים נארה ביפן והוקרן בבכורה בפסטיבל הסרטים בחיפה. סרטו כבמאי "בצידי הדרך" שפותח בחממת קצר במדבר והופק בתמיכת קרן הקולנוע הישראלי זכה בפרס המשחק וציון לשבח על בימוי בפסטיבל הסרטים "Fiaticorti" בטרוויזו בשנת 2017. סרטו כמפיק "המעיין הנעלם" בבימוי ינאי יעקב ליין זכה בפרס הסרט הטוב בתחרות הסרטים הקצרים העצמאיים בפסטיבל חיפה בשנת 2012. בשנת 2017 סרטו כבמאי "מגדלור" בהפקת ג'רייס וטוני קובטי הוקרן בבכורה בפסטיבל הסרטים באדינבורו והשתתף בפסטיבל הסרטים "Interfilm" בברלין במסגרת "Metropolis: Tel Aviv". הסרט מופץ על ידי חברת ההפצה OpenDDB האיטלקית. בשנת 2018 הפיק את הסרט "אפריקה" בבימוי אורן גרנר ובתמיכת קרן רבינוביץ שזכה בפרס הראשון בפיצ'פוינט בפסטיבל הקולנוע בירושלים וב-"CineLink" בפסטיבל הסרטים הבינלאומי בסרייבו (אנ'). הסרט הוקרן בבכורה עולמית בפסטיבל הסרטים בטורונטו ובפסטיבל הסרטים הבינלאומי סן סבסטיאן ובבכורה ארצית בפסטיבל חיפה, בו זכה בשלושה פרסים עבור הסרט הטוב ביותר (ביחד עם "לידה"), סרט הביכורים הטוב ביותר והשחקן הטוב ביותר. בנוסף, הסרט קיבל 7 מעומדויות בפרסי אופיר 2020. בשנת 2013 נמנה עם צוות השיפוט בפסטיבל הסרטים הבינלאומי "MedFilm" ברומא. בשנת 2016 היה אחד מהלקטורים בתחרות התסריט הקצר של העיתון "הארץ" וקרן גשר לקולנוע רב תרבותי. בשנת 2015 ראה אור ספר שיריו הראשון, "דברים שהשארנו באש", בתמיכת הקרן לירושלים ובעריכת אמיר מנשהוף. ביקורות ושירים מתוך הספר התפרסמו: ב"הארץ", ב"מקור ראשון", ב"וואלה", ב"ידיעות אחרונות", ב"מעריב" וב"רשת ב'". במהלך השנים תורגמו שיריו של עקירב לשפות שונות ופורסמו בכתבי עת רבים, בהם: עיתון 77, כתובת, כרמל, הו!, המוסך, מטעם, גרנטה, ננופואטיקה, משיב הרוח, אפיריון, הליקון, עירובין, יהי ועוד. כמו כן, לקח חלק בפסטיבלי השירה "מטר על מטר" "תיקון לשירה" ובכנס כיסופים. שיריו הולחנו על ידי מוזיקאים שונים בהם להקת אקוט ויהונתן שלמה. הפרק הראשון בסדרה "אוטונומיות", "המקרה השתוקק לקרות", ששודרה ב-HOT 3 ובוימה על ידי יהונתן אינדורסקי (מהיוצרים של הסדרה "שטיסל") לקוח מתוך סיפור קצר שכתב. בשנת 2019 שירים שכתב עובדו והולחנו להצגה Shkola של תיאטרון מסתורין. בנוסף, צילומים שלו הופיעו על הכריכה ובספר "פסגות - סיפור עזיבה" של הסופר יונתן ברג ובעריכת דרור בורשטיין שראה אור בהוצאת אפיק בשנת 2017 בשנת 2009 עקירב היה שותף להקמת קבוצת האמנים קרע. במהלך השנים, הקבוצה הוציאה שלושה גיליונות של שירה ורישום והעלתה תערוכות בגלריה מאי במוסררה ובמוזיאון על התפר בירושלים. בין השנים 2011 ל-2014 ערך את סדרת ערבי השירה "אומרים שירה" במוזיאון ישראל יחד עם אמיר מנשהוף, לאורך השנים לקחו חלק בסדרה המשוררים: חיים גורי, ישראל אלירז, נורית זרחי, חדוה הרכבי וארז ביטון. בשנת 2014 אצר את תערוכת "גזר דין גוף" בגלריה החדשה במוסררה יחד עם מיכל טוביאס שלקח חלק במנופים - פסטיבל לאומנות עכשווית[דרוש מקור]. משנת 2015 עורך יחד עם אורי מזרחי את אפליקציית "שירה". בשנת 2016 אצר את "מבטים לירושלים" סדרת סרטים בבית אבי חי. דברים שהשארנו באש, הוצאת חד"פ, 2015 איתי עקירב, במסד הנתונים הקולנועיים IMDb (באנגלית) איתי עקירב, שירה: "ונבראתי מתוך מדפי הספרים", באתר ynet, 5 בינואר 2016 בכל סרלואי כותבת על "דברים שהשארנו באש" - איתי עקירב, מקור ראשון, "מוסף שבת", 14 באוגוסט 2015 שחר-מריו מרדכי, אותיות תחיליות כשהעינ והלשונ מבקשות אות סופית, באתר הארץ, 4 בינואר 2016 יונתן ברג‏, שיר של שבת: עם המשורר איתי עקירב, באתר וואלה, 24 ביולי 2015 איתי עקירב - "הדג יהיה אחרון לגלות את המים" בקול המוזיקה, רשת ב', 6 בינואר 2017 נירית אנדרמן, פסטיבל הסרטים חיפה: הקסם סוף סוף הגיע, באתר הארץ, 16 באוקטובר 2019 שירים לשבת - איתי עקירב, יקום תרבות, 22 במרץ 2014 שיר לשבת - "הדג יהיה אחרון לגלות את המים", אתר העוקץ, 6 בינואר 2017 הסרט "מגדלור" בפתיחת תערוכת "דריסת רגל" (אורכב 23.01.2020 בארכיון Wayback Machine), סדאקה רעות, 17 במאי 2017 הנגב כבר פורח: סרטים קצרים מהערבה, באתר ynet, 12 בנובמבר 2015 אמיר מנשהוף מארח את איתי עקירב לכבוד צאת ספרו "דברים שהשארנו באש" (אורכב 23.01.2020 בארכיון Wayback Machine), רדיו מרכז העיר (אורכב 19.06.2017 בארכיון Wayback Machine), 2 ביולי 2015 "עצב מדיין" - שירים של איתי עקירב, אספקלריה: כתב עת לשירה בעריכת גבריאלה אלישע, יוני 2016 שירה: "מילים נפרדות לשלום", באתר ynet, 2 באוקטובר 2014 איתי עקירב - "הערוץ הראשון" בתוכנית של ענת דולב, רשת ב', 16 בפברואר 2016 שירים של איתי עקירב בסופ"ש שירה, אנתולוגיה המקוונת לשירה עברית, 20 ביוני 2013 איתי עקירב בכנס ירושלים לסופרים ומשוררים יהודים, כנס כיסופים, נובמבר 2015 שירים - איתי עקירב, מוסף שבת, מקור ראשון, 22 בינואר 2013 שיר - איתי עקירב בורא מיני בשמים, ארמון הזמן, 26 בינואר 2016 משוררים - איתי עקירב. poetryplace-festival.org‏, 2015 "פוטופואטיקה 4 - גזר דין גוף". מוסררה "אפליקציית שירה". cellulary.co.il